
TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ
1. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti šiame priede nustatytus reikalavimus ir pateikti nurodytus dokumentus. 
2. Keliami reikalavimai tiekėjo kvalifikacijai ir atitikčiai kokybės vadybos sistemos ir (arba) aplinkos apsaugos vadybos sistemos standartų reikalavimams, turi būti įgyti iki pasiūlymų pateikimo termino pabaigos (susipažinimo su pasiūlymais dienos).
3. Perkančioji organizacija nereikalauja iš tiekėjo pateikti dokumentų, patvirtinančių atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu ji: turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis; šiuos dokumentus jau turi iš ankstesnių pirkimo procedūrų.
4. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu tai būtina siekiant užtikrinti tinkamą pirkimo procedūros atlikimą.
5. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys. Teisę verstis atitinkama veikla įrodančius dokumentus, jei tokia teisė reikalaujama pagal teisės aktus ir nebuvo patikrinta pasiūlymų vertinimo metu, tiekėjas turi pateikti iki atitinkamų veiklų vykdymo pradžios.
6. Savo pasiūlyme tiekėjas turi nurodyti, kokiai pirkimo sutarties daliai ir kokius subtiekėjus, jeigu jie yra žinomi, jis ketina pasitelkti. Jei tiekėjas nesiremia subtiekėjų pajėgumais, kad atitiktų kvalifikacijos reikalavimus ar kitus reikalavimus tiekėjui, subtiekėjus galima išviešinti sudarius pirkimo sutartį, kaip nurodyta prie pirkimo sąlygų pridėtame pirkimo sutarties projekte. Tiekėjas, teikdamas pasiūlymą privalo išviešinti kvazisubtiekėjus (t. y. asmenis, kuriuos planuoja įdarbinti), jei jų pajėgumais remiamasi dėl atitikties kvalifikacijos reikalavimams.
7. Tais atvejais, kai tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie pirkimo vykdytojo poreikio įsigyti pirkimo objektą tenkinimo (tiesiogiai neteiks dalies paslaugų, nevykdys dalies darbų, tiesiogiai neprisidės prie prekių tiekimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis (pavyzdžiui, tik išnuomos patalpas, išnuomos įrangą ar pan.), tiekėjas, neprivalo teikti jų Europos bendrąjį viešųjų pirkimų dokumento (toliau – EBVPD) ir pašalinimo pagrindų nebuvimą įrodančių dokumentų, tačiau, teikdamas pasiūlymą, turi pareigą įrodyti, kad atitinkamomis konkrečiomis trečiojo asmens priemonėmis jis galės naudotis sutarties vykdymo laikotarpiu (teikiant pasiūlymą nurodyti tuos trečiuosius asmenis ir informaciją apie su jais pasirašytas sutartis, ketinimo protokolus ir pan.). Tokiu atveju laikoma, kad tiekėjas pats turi atitinkamą kvalifikaciją, nepriklausomai nuo to kokiais pagrindais (nuosavybės, nuomos ar kitais) naudojasi ar naudosis sutarties vykdymo metu atitinkamas priemones.
8. Tiekėjai turi atitikti šiuos kvalifikacijos ir kokybės bei aplinkos apsaugos vadybos sistemų standartų reikalavimus:

	[bookmark: _Hlk136603804]Eil. Nr.
	Reikalavimas
	Atitiktį reikalavimui įrodantys  dokumentai
	Subjektas, kuris turi atitikti reikalavimą

	1.
	Tiekėjas per paskutinius 3 metus turi būti tinkamai įvykdęs bent 3 sutartis, apėmusias kibernetinio saugumo rizikos ir atitikties vertinimą panašaus sudėtingumo organizacijoje ar informacinėje sistemoje.
	Pateikiama su pasiūlymu:
Laisvos formos deklaracija.
Dokumentai, kuriuos turės pateikti galimas laimėtojas:
1. Tiekėjo per paskutinius 3 (trejus) metus (iki pasiūlymo pateikimo termino pabaigos) arba per laiką nuo tiekėjo įregistravimo dienos (jeigu paslaugų teikėjas vykdė veiklą mažiau nei 3 metus) tinkamai suteiktų paslaugų, atitinkančių nurodytus reikalavimus, sąrašas, kuriame turi būti nurodyta: sutarties pavadinimas, sudarymo data, Nr., trumpas sutarties aprašymas (suteiktų paslaugų aprašymas), informacinės sistemos pavadinimas, sutarties vertė eurais be/su PVM, duomenys apie užsakovą (užsakovo pavadinimas, adresas, atstovo vardas, pavardė, telefono numeris, elektroninio pašto adresas), sutarties vykdymo pradžios ir pabaigos datos.  
Tuo atveju, jeigu pateikiama informacija apie vykdomą sutartį, turi būti aiškiai nurodyta, kokios veiklos buvo atliktos, kad per nurodytą laikotarpį pagal atliktas veiklas tiekėjas turėtų pirkimo sąlygose reikalaujamą patirtį. Atliktų veiklų apimtis eurais be PVM – įvykdyta dalis per nurodytą laikotarpį turi būti ne mažesnė nei reikalaujama.
Pastaba. Perkančioji organizacija, siekdama įsitikinti arba patikslinti pateiktą informaciją apie sutartį (-is), gali atskiru prašymu paprašyti pateikti nurodytų sutarčių patvirtintas kopijas arba išrašus iš sutarčių bei pirkimo objektą apibūdinančius dokumentus, taip pat gali žodžiu ar raštu tikrinti šią informaciją tiesiogiai pas sutarčių sąraše nurodytus paslaugų gavėjus (užsakovus).
Perkančioji organizacija, siekdama patikslinti informaciją apie sutartį (-is), pasilieka teisę be išankstinio įspėjimo susisiekti su tiekėjo nurodytu užsakovo atstovu.
CVP IS priemonėmis pateikiamos skaitmeninės dokumentų kopijos.
	Tiekėjas arba bent vienas tiekėjų grupės narys, jeigu pasiūlymą teikia ūkio subjektų grupė, arba ūkio subjektas, kurio pajėgumais remiasi tiekėjas, pagal jų prisiimamus įsipareigojimus pirkimo sutarčiai vykdyti.
Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
Subtiekėjams šis reikalavimas nenustatomas.
Tiekėjas ir ūkio subjektai, kurių pajėgumais remiasi tiekėjas pagrindžiant atitikimą šiam kvalifikaciniam reikalavimui, privalo prisiimti solidarią atsakomybę už pirkimo sutarties įvykdymą (pateikiamas dokumentas (sutartis ar kt.), įrodantis solidarios atsakomybės prisiėmimą pirkimo laimėjimo atveju).
Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas.

	2.
	Tiekėjas turi turėti pagrindinius specialistus, atitinkančius žemiau nurodytus reikalavimus.
Kiekvienai specialisto pozicijai turi būti pasiūlytas bent vienas visus tai pozicijai keliamus reikalavimus atitinkantis specialistas.
	Tiekėjas privalo pateikti:
1) vadovo arba jo įgalioto atstovo pasirašytą siūlomų specialistų sąrašą (pirkimo dokumentų 10 priedas), kuriame turi būti nurodyta kiekvienai reikalaujamai specialisto pozicijai siūlomų specialistų vardai, pavardės ir kita reikalaujama informacija.
2) kiekvieno siūlomo specialisto gyvenimo aprašymą (CV), patvirtinantį atitikimą nustatytiems reikalavimams, tos srities specialistui,  kurio funkcijas atlikti specialistas yra siūlomas.
Tiekėjo siūlomų specialistų gyvenimo aprašymuose (CV) turi būti pateikta informacija apie reikalaujamą profesinę patirtį, darbo patirtį, dalyvavimą projektuose. 
Aprašant dalyvavimą projekte (sutartyje) turi būti nurodytas specialisto vaidmuo projekte, projekto aprašymas, projekto (sutarties) vykdymo laikotarpis (pradžios ir pabaigos data), projekto užsakovo kontaktiniai duomenys: atsakingo už vykdytą projektą (sutartį) arba šio projekto vadovo vardas, pavardė, telefonas, el. pašto adresas. 
Perkančioji organizacija siekdama patikslinti CV pateiktą informaciją, pasilieka teisę be išankstinio įspėjimo susisiekti su CV nurodytu užsakovu.
3) jei siūlomas/-i specialistas/-ai nėra tiekėjo darbuotojas/-ai, privaloma pateikti sutarties, sudarytos su atitinkamos srities specialistu, kopiją ar kitą įrodantį dokumentą, kad vykdant pirkimo sutartį specialistas atliks jam nustatytas funkcijas.
CVP IS priemonėmis pateikiamos skaitmeninės dokumentų kopijos.
	Tiekėjas arba bent vienas tiekėjų grupės narys, jeigu pasiūlymą teikia ūkio subjektų grupė, arba ūkio subjektas, kurio pajėgumais remiasi tiekėjas, pagal jų prisiimamus įsipareigojimus pirkimo sutarčiai vykdyti. 
Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.

	2.1.
	Projektų vadovas, kuris turi:
1) ne trumpesnę,  kaip 3 metų kibernetinio saugumo projektų valdymo patirtį

	Pateikiama su pasiūlymu:
1) specialisto patirtis bus vertinama pagal pateiktus duomenis  gyvenimo aprašyme (CV) ir tiekėjo pateiktame specialistų sąraše (pirkimo dokumentų x priedas).
CVP IS priemonėmis pateikiamos skaitmeninės dokumentų kopijos.
	

	2.2.
	Rizikos ir atitikties vertinimo ekspertas , kuris: 
- turi ne trumpesnę,  kaip 3 metų patirtį ;
- turi  aktualų tarptautiniu mastu pripažįstamą sertifikatą, pvz., CISA, CISM, CRISC, ISO/IEC 27001 Lead Auditor / Lead Implementer arba lygiavertį.

	Pateikiama su pasiūlymu:
1) specialisto patirtis bus vertinama pagal pateiktus duomenis  specialisto gyvenimo aprašyme (CV) ir tiekėjo pateiktame specialistų sąraše (pirkimo dokumentų x priedas);
2) Sertifikato kopija 
CVP IS priemonėmis pateikiamos skaitmeninės dokumentų kopijos.
	

	[bookmark: _Hlk136603900]3.
	Tiekėjas teikiamoms paslaugoms taiko aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais.
	Pateikiama su pasiūlymu:
Laisvos formos deklaracija.
Dokumentai, kuriuos turės pateikti galimas laimėtojas:
Tiekėjas turi pateikti kompetentingos institucijos išduotą LST EN ISO 14001:2015 sertifikatą arba kitą aplinkos apsaugos vadybos sertifikatą, pagrįstą atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus) arba lygiaverčius aplinkos apsaugos vadybos užtikrinimo priemonių įrodymus patvirtinančius, kad įmonėje yra įdiegta aplinkos apsaugos vadybos sistema, patvirtinanti, kad įmonė valdo savo veiklos procesų ir paslaugų daromą poveikį aplinkai, arba kitus lygiaverčius dokumentus
	Tiekėjas.  
Jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti. 
Tiekėjas gali remtis kitų ūkio subjektų pajėgumais tik tuo atveju, jeigu tie subjektai, kurių pajėgumais buvo pasiremta, patys vykdys tą pirkimo sutarties dalį, kuriai reikia jų turimų pajėgumų.
Subtiekėjai, kuriuos tiekėjas pasitelks pirkimo sutarties vykdymui, kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus, privalo laikytis reikalaujamų aplinkos apsaugos vadybos priemonių, atsižvelgiant į jų prisiimamus įsipareigojimus pirkimo sutarčiai vykdyti.

